Diari Oficial de la Generalitat Valenciana


Sumari del DOGV 6026, del 02-06-2009 (2009/6200)

RESOLUCIÓ de 5 de maig de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital General de Castelló per a fer trasplantaments de membrana amniòtica per a patologia oftàlmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6200


Data del document
:   05-05-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Castelló de la Plana
    * trasplantament d'òrgans
    * establiment hospitalari

RESOLUCIÓ de 5 de maig de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital General de Castelló per a fer trasplantaments de membrana amniòtica per a patologia oftàlmica. [2009/6200]  
L'Hospital General de Castelló va renovar l'autorització per a fer trasplantaments de membrana amniòtica per a patologia oftàlmica per la Resolució de la Conselleria de Sanitat de 19 d'abril de 2005.  
Guillermo Juan Ferrán Martínez, gerent del Departametn de Salut de Castelló, va presentar, amb data 14 d'abril de 2009, la sol·licitud de renovació de l'autorització sanitària per a fer trasplantaments de membrana amniòtica per a patologia oftàlmica.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde de 26 de febrer de 2008 sobre l'autorització sanitària de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, i els Decrets 176/2004, de 24 de setembre, i 120/2007, de 27 de juliol.  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc renovar l'autorització sanitària de l'Hospital General de Castelló per a fer trasplantaments de membrana amniòtica per a patologia oftàlmica. Esta acreditació és vàlida per un període de quatre anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 5 de maig de 2009.- La directora general d'Ordenació, Avaluació i Investigació Sanitària: Pilar Viedma Gil de Vergara.